GOSPODARSKA ŠKOLA

Čakovec, Vladimira Nazora 38

KLASA: 112-03/18-01/11

URBROJ: 2109-60-18-3

Čakovec, 22. listopada 2018.

Na temelju članka 40. Zakona o ustanovama (NN 76/93., 29/97., 47/99. i 35/08.) i članka 127. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18.) i članka 70. Statuta Gospodarske škole, Školski odbor Gospodarske škole, raspisuje

**NATJEČAJ**

**za izbor i imenovanje ravnatelja/ice škole**

Za ravnatelja/icu škole može biti imenovana osoba koja ispunjava nužne uvjete utvrđene člankom 126. Zakona o odgoju i obrazovanju u osnovnoj i srednjoj školi, a to su:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij,

d) položen stručni ispit za učitelja, nastavnika ili stručnog suradnika, osim u slučaju iz članka 157., stavaka 1. i 2. Zakona o odgoju i obrazovanju u srednjoj školi

2. uvjete propisane člankom 106. Zakona o odgoju i obrazovanju u osnovnoj i srednjoj školi,

3. najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Ravnatelj/ica škole se imenuje na vrijeme od pet (5) godina.

Uz prijavu na natječaj, koja mora biti vlastoručno potpisana, potrebno je obvezno priložiti **u izvorniku ili ovjerenoj preslici:**

* 1. Životopis
	2. Diploma odnosno dokaz o stečenoj stručnoj spremi
	3. Domovnica odnosno dokaz o državljanstvu
	4. Dokaz o stečenim pedagoškim kompetencijama (sukladno Zakonu o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju nastavnika u srednjem školstvu)
	5. Potvrdu o položenom stručnom ispitu ili dokaz da je osoba oslobođena obveze polaganja stručnog ispita na temelju članka 157., stavaka 1. i 2. Zakona o odgoju i obrazovanju u srednjoj školi
	6. Uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja)
	7. Dokaz o radnom iskustvu na odgojno-obrazovnim poslovima (potvrda školske ustanove o vrsti i trajanju poslova)
	8. Dokaz o stažu osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda ili elektronički zapis HZMO-a)

Kandidati koji imaju prednost pri zapošljavanju prema posebnom zakonu dužni su u prijavi pozvati se na to pravo i priložiti svu potrebnu dokumentaciju.

Kandidati koji ostvaruju prednost pri zapošljavanju sukladno članku 102. Zakona o pravima hrvatskih branitelja iz Domovinskog rata i članovima njihovih obitelji („Narodne novine“ broj 121/17), a koji u trenutku podnošenja prijave ispunjavaju uvjete za ostvarivanje tog prava, dužni su u prijavi na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja iz članka 103., stavka 1. Zakona o pravima hrvatskih branitelja iz Domovinskog rata i članovima njihovih obitelji („Narodne novine“ broj 121/17).

 Popis dokaza za ostvarivanje prednosti prilikom zapošljavanja nalazi se na mrežnoj stranici Ministarstva hrvatskih branitelja RH:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Izrazi koji se koriste u natječaju, a imaju rodno značenje koriste se neutralno i odnose se jednako na muški i ženski spol. Na natječaj se pod jednakim uvjetima mogu javiti kandidati obaju spolova sukladno članku 13. Zakona o ravnopravnosti spolova (NN 82/08. i 69/17.).

Rok za podnošenje prijava je 8 dana od dana objave natječaja.

Prijave s dokazima o ispunjavanju uvjeta natječaja dostaviti u zatvorenoj omotnici, ***preporučenom poštom,*** na adresu:

**GOSPODARSKA ŠKOLA, Vladimira Nazora 38, Čakovec, s naznakom "Prijava na natječaj za ravnatelja/icu – ne otvarati".**

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

 Predsjednik Školskog odbora:

 Elvis Novak, dipl. ing.